Meidät otti vastaan Vasekin ystävä Veronica, joka iloisesti kertoi ratikkayhteyksistä ja palveluista lähialueella sekä antoi vinkkejä missä käydä ja mitä nähdä. Asunto on tilava, ja sen varustelu vastaa ilmoitettua - tosin skootteria emme nähneet; muttemme olisi sitä muutenkaan tarvinneet. Pienenä pettymyksenä WI-FI ei ollutkaan käyttökunnossa vierailumme aikana.
Turvalukko on hiukan oikukas, ja kun se avautui pitkän yrittämisen jälkeen, emme enää toista kertaa käyttäneet sitä, vaan tyydyimme tavalliseen lukkoon. Asunto on toisessa kerroksessa, ja myös käytävän ovi on lukollinen.
Asunto on siisti ja erinomainen majapaikka viikoksi. Peruskorjaus vanhaan Art deco -loistoon on alkamassa. Näkymät ikkunasta joenvarren puistoon ovat ihanat. Alue on rauhallinen ja turvallinen. Raitiovaunulla pääsee nopeasti eri puolille kaupunkia. Keskustaan ja toisaalta linna-alueelle on kilometrin/parin kävelymatka.